Vrou vra om asiel ná probleme met familie | Netwerk24
Vrou vra om asiel ná probleme met familie
'n Vrou van die Verenigde Arabiese Emirate (VAE) wat in 'n immigrante-sentrum in Masedonië aangehou word, vra om asiel in 'n ander land.
Hind Albolooki Foto: Twitter
Haar aansoek om asiel in Masedonië is egter op 4 Februarie verwerp.
Hind Mohammed Albolooki (42) het van haar familie gevlug.
Sy sê hulle het haar in Oktober in haar kamer in hul huis in Dubai toegesluit omdat sy om 'n egskeiding gevra het. Sy het daarin geslaag om te ontsnap.
In 'n video wat sy vroeër opgeneem het, sê Albolooki sy het Masedonië toe gekom nadat haar pa, sy ouer broer en haar eie broer haar gedreig het omdat sy van haar man wil skei.
"Ek het nie geweet wat om te doen nie. Hulle het na my toe gekom en vir my paspoort en ID gevra."
Albolooki sê hulle het gesê hulle vertrou haar nie meer nie en weet nie meer wat sy gaan doen nie.
Sy sê sy het oor alles gedink en het besluit om weg te loop. "Ek is 'n ma van vier kinders. Geen ma sal haar kinders net so los nie, maar ek moes my kinders los. Ek het geen ander keuse gehad nie."
CNN berig dat sy sedert 7 Desember in 'n immigrante-sentrum aangehou word en vrees dat sy terug na die VAE gedeporteer sal word. Sy is nou 'n grasietydperk van 15 dae gegun om Masedonië te verlaat.
Volgens haar immigrasie-regsverteenwoordiger het die amptenare in Masedonië druk op haar toegepas en haar aangemoedig om terug huis toe te gaan, berig The Guardian.